# Miloš Forman

|  |
| --- |
|  |
| Biografske informacije |
| Rođenje | Jan Tomáš Kohn-Forman (1932-februara-18)18. februara 1932. Čáslav, Čehoslovačka (danas Češka) |
| Smrt | 13. aprila 2018. (dob: 86) Warren, Connecticut, SAD |
| Nacionalnost | Čeh |
| Državljanstvo |  češko |
| Supružnik | Jana Brejchová (1958–1962; razvod) Vera Kresadlova-Formanova (1964–1999; razvod) Martina Zborilova-Forman (1999–) |
| Profesionalne informacije |
| Zanimanje | filmski režiser, glumac, scenarist, profesor |
| Opus |
| Djelatni period | 1953. - |
| Znamenita djela |
| *One Flew Over the Cuckoo's Nest* *Hair* *Amadeus* *The People vs. Larry Flynt* |
|  |
|

| proširiNagrade |
| --- |
|  |
|  |
| Oscar |
| **Oscar za najboljeg redatelja** 1976. *One Flew Over the Cuckoo's Nest* 1985. *Amadeus* |
| Zlatni globus |
| **Zlarni globus za najboljeg redatelja** 1976. *One Flew Over the Cuckoo's Nest* 1985. *Amadeus* 1997. *The People vs. Larry Flynt* |
| BAFTA |
| **Nagrada BAFTA za najboljeg redatelja** 1977. *One Flew Over the Cuckoo's Nest* |
| César |
| **Najbolji strani film** 1985. *Amadeus* |

 |
|  |

**Miloš Forman** (18. veljače 1932. - 13. travnja 2018.), glumac, scenarist, profesor i filmski redatelj, dvostruki dobitnik Oscara.

Forman je rođen u Čáslavu, u Čehoslovačkoj (danas Češka) u obitelji oca Židova i majke protestantkinje. Kao malo dijete ostao je siroče kad su njegovi roditelji umrli u njemačkom koncentracijskom logoru u Auschwitzu.; njegov otac je zatvoren jer je bio član čehoslovačkog Pokreta otpora, majka jer je nezakonito trgovala namirnicama.

Nakon rata, Forman je pohađao javnu školu King George College u Poděbradyju gdje su mu kolege bili Václav Havel i braća Mašin. Poslije je studirao scenarij na akademiji primijenjenih umjetnosti u Pragu. Režirao je nekoliko čeških komedija u Čehoslovačkoj. Međutim, 1968., kad su SSSR i njegovi saveznici iz Varšavskog ugovora izvršili invaziju kako bi prekinuli Praško proljeće, on je bio u Parizu gdje je pregovarao o produkciji njegova prvog američkog filma.

Češki studio za kojeg je radio ga je otpustio, tvrdeći da je ilegalno napustio zemlju. Preselio se u New York, gdje je poslije postao profesor filma na sveučilištu Columbia i dopredsjednik katedre za film, uz Františeka Daniela. Jedan od njegovih štićenika bio je budući redatelj James Mangold, kojeg je Forman savjetovao o pisanju scenarija.

Usprkos početnim poteškoćama, počeo je režirati u svojoj novoj zemlji te postigao uspjeh 1975. s adaptacijom romana Kena Keseyja, *Let iznad kukavičjeg gnijezda*, koja je osvojila pet Oscara uključujući onaj za režiju. 1977. je postao naturalizirani državljanin Sjedinjenih Država. Drugi veliki uspjesi bili su *Amadeus*, koji je osvojio osam Oscara, i *Narod protiv Larryja Flynta* za kojeg je primio nominaciju za najbolju režiju.

1997. je primio Kristalni globus za izvanredni umjetnički doprinos svjetskoj kinematografiji na međunarodnom filmskom festivalu u Karlovy Varyma.

Forman je nastupio s Edwardom Nortonom u njegovom redateljskom debiju *Vjeruj u ljubav* (2000.) kao mudri prijatelj Nortonovu mladom, zbunjenom svećeniku.

Formanova dva sina Petr Forman i Matěj Forman su također filmski i kazališni glumci.

Asteroid 11333 Forman nazvan je po Milošu Formanu.

## Filmografija

* *Audicija* (1963.)
* *Crni Petar* (1964.)
* *Ljubavi jedne plavuše* (1965.)
* *Gori, moja gospođice!* (1967.)
* *Svlačenje* (1971.)
* *Let iznad kukavičjeg gnijezda* (1975.)
* *Kosa* (1979.)
* *Ragtime* (1981.)
* *Amadeus* (1984.)
* *Valmont* (1989.)
* *Narod protiv Larryja Flynta* (1996.)
* *Čovjek na Mjesecu* (1999.)
* *Goyini duhovi* (2006.)

## Reference

## Literatura

* Stefanie Weinsheimer: [Artikel] *Milos Forman*. In: Thomas Koebner (Hrsg.): *Filmregisseure. Biographien, Werkbeschreibungen, Filmographien.* 3., aktualisierte und erweiterte Auflage. Reclam, Stuttgart 2008 [1. Aufl. 1999], ISBN 978-3-15-010662-4, S. 255–259 [mit Literaturhinweisen].
* DOUPOVCOVÁ, Zuzana. Ženské postavy ve filmech Miloše Formana. Brno, 2009 [cit. 2015-05-13]. Bakalářská práce. Masarykova univerzita, Filozofická fakulta. Vedoucí práce Václav Březina. Dostupné online.
* Miloš Forman a Jan Novák: Co já vím? aneb Co mám dělat, když je to pravda? Autobiografie Miloše Formana. Praha : Bookman, 2007. 469 s. ISBN 978-80-903455-7-7.
* HAVLÍNOVÁ, Zdena. Realismus a autenticita filmu Lásky jedné plavovlásky: Neoformalistická analýza. Brno, 2014 [cit. 2015-05-13]. Diplomová práce. Masarykova univerzita, Filozofická fakulta. Vedoucí práce Jan Špaček. Dostupné online.
* HAVLÍNOVÁ, Zdena. Aplikace tří metodologických teorií na film Lásky jedné plavovlásky. Brno, 2012 [cit. 2015-05-13]. Diplomová práce. Masarykova univerzita, Filozofická fakulta. Vedoucí práce Jan Špaček. Dostupné online.
* STUDENÁ, Ivana. Česká filmová tvorba Miloše Formana. Brno, 2006 [cit. 2015-05-13]. Bakalářská práce. Masarykova univerzita, Filozofická fakulta. Vedoucí práce Markéta Dvořáčková. Dostupné online.
* TOMEŠ, Josef, a kol. Český biografický slovník XX. století : I. díl : A–J. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. S. 330.

## Vanjske veze

* Miloš Forman na sajtu IMDb
* Miloš Forman, BBC News of March 2001
* Interview with Milos Forman: Defender of the Artist and the Common Man Arhivirano 2018-02-21 na Wayback Machine-u
* Courtney Love interviews Milos Forman Arhivirano 2007-09-27 na Wayback Machine-u
* Miloš Forman Arhivirano 2015-12-01 na Wayback Machine-u profile
* Miloš Forman Arhivirano 2008-03-10 na Wayback Machine-u
* Die besten Regisseure aller Zeiten: Miloš Forman